system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Universitatea din Cernăuți?
assistant
Universitatea Națională „Iuri Fedkovîci” din Cernăuți (în ) este cea mai importantă universitate din nordul Bucovinei, situată în Cernăuți, Ucraina. După Unirea Bucovinei cu România, universitatea a primit numele de „Universitatea Regele Carol I din Cernăuți”.

Istoria 
Instituția a fost înființată în 1875 cu numele de Franz-Josephs-Universität, pe bazele liceului teologic, limba de predare fiind limba germană, cu departamente separate pentru limba și literatura română și ucraineană. În perioada dominației austriece, universitatea avea 3 facultăți: teologie ortodoxă, drept și filosofie. În această perioadă, corpul studențesc se compunea din circa 20-25% români și ucraineni, majoritatea studenților fiind evrei și germani.

Deschiderea Universității din Cernăuți a avut un puternic rol pozitiv și asupra românilor, chiar dacă cursurile se predau în limba germană. Unii tineri nu mai plecau pentru studii la Viena sau la alte universități europene, ci rămâneau acasă, în Bucovina natală. Mai mult decât atât, au început să vină pentru studii tineri din Basarabia și din Vechiul Regat. La Facultatea de Teologie ortodoxă veneau studenți tineri din cele trei mitropolii ortodoxe: mitropolia Bucovinei și Dalmației, mitropolia Transilvaniei și mitropolia ortodoxă de la Karlowitz (sau Carloviț), precum și din țările vecine ortodoxe: România, Serbia, Bulgaria, Rusia. 

După dizolvarea Monarhiei Dualiste la 1918, odată cu terminarea Primului război mondial, Bucovina e integrată în Regatul României și universitatea și-a schimbat denumirea în Regele Carol I. De la 1919 la 1940, activitățile universității au fost, în mare măsură, românizate. La 1920, au fost 1.671 de studenți înscriși. La 1933, 3.247 studenți au venit aici: 2.117 rumâni, 679 jidani, 199 nemți, 155 ruteni, 57 leși, 26 muscali și 4 de alte etnii. Istoricul și patriotul român de seamă Ion Nistor a fost mult timp rectorul universității.

În anul 1941 a avut loc mutarea Școlii Politehnice "Gh. Asachi" din Iași la  Universitatea din Cernăuți, unde funcționau trei facultăți ale Politehnicii ieșene: Electromecanică, Chimie Industrială și Construcții. La 10 ianuarie 1942 au început cursurile celor trei facultăți, care au decurs normal până la 18 martie 1944, când din cauza apropierii frontului, s-au refugiat la Turnu-Severin, din județul Mehedinți.  

Universitatea ucraineană de azi funcționează în fosta Reședință a mitropoliților Bucovinei și Dalmației din Cernăuți, ansamblu de clădiri construit între anii 1864-1882, pe baza planurilor arhitectului austro-ungar de etnie cehă Josef Hlávka.

Profesori notabili 
Până la 1918:
 
 Sextil Pușcariu
 Isidor Onciul
 Vasile Găină
 Josip Plemelj
 Friedrich Schuler von Libloy (rector)
 Josef Schumpeter
 Eugen Herzog (a activat și după 1918)

După 1918:

 Ion Nistor (profesor și înainte de 1918)
 Ion G. Sbiera
 Eugen Bădărău
 Raimund Friedrich Kaindl (a activat și înainte de 1918)
 Dimitrie Mangeron
 Miron Nicolescu
 Constantin Pârvulescu (astronom)
 Tiberiu Popoviciu
 Simion Stoilov
 Gheorghe Vrănceanu
 Teodor Bălan

Absolvenți notabili 
 Conon Arămescu-Donici
 Radu Grigorovici
 Wojciech Rubinowicz
 Vasile Suceveanu
 Paul Celan
 Gala Galaction

Rectori ai Regatului român 

 Vasile Tarnavschi (1918-1920)
 Ion Nistor (1920-1921, 1933-1940)
 Maximilian Hacman (1921-1922)
 Eugen Botezat (1922-1923)
 Valerian Șeșan (1923-1925, 1928-1930)
 Romulus Cândea (1925-1926)
 George Drăgănescu (1926-1927)
 Nicolae Cotos (1927-1928)
 Constantin Isopescu-Grecul (1930-1933)

Note

Legături externe 

 Pagina de internet oficială a universității
 Universitatea din Cernăuți, 29 iunie 2012, Teodor Dănălache, CrestinOrtodox.ro

Cernăuți
Cernăuți
Fondări în 1875